
SVEUČILIŠTE U SPLITU

UNIVERSITAS STUDIORUM SPALATENSIS





KLASA: 
URBROJ: 
Split,
Na temelju članka 31. stavka 1. Statuta Sveučilišta u Splitu, a u svezi članka 58. Zakona o znanstvenoj djelatnosti i visokom obrazovanju te članaka 30. i 31. Statuta Sveučilišta u Splitu, na _________ sjednici Senata Sveučilišta u Splitu, održanoj dana ________ godine pod točkom ___ dnevnog reda, donesena je sljedeća
O D L U K A
I. BIRAČKO PRAVO
Pokreće se postupak izbora sljedećih kategorija članova Senata Sveučilišta u Splitu (u daljnjem tekstu: Senat), a koji postupak će se provesti na sljedeći način:

- izborne kategorije
A) redoviti profesori biraju iz svojih redova (svog područja znanosti ili područja umjetnosti) jednog (1) člana u sljedećim kategorijama: 
A1) redoviti profesori iz područja prirodnih znanosti i redoviti profesori iz područja biotehničkih znanosti
A2) redoviti profesori iz područja tehničkih znanosti i redoviti profesori iz interdisciplinarnih područja znanosti
A3) redoviti profesori iz područja biomedicine i zdravstva 
A4) redoviti profesori iz područja društvenih znanosti
A5) redoviti profesori iz područja humanističkih znanosti
A6) redoviti profesori iz područja umjetnosti i redoviti profesori iz interdisciplinarnih područja umjetnosti
B) zaposlenici Sveučilišta u Splitu u znanstveno-nastavnim ili umjetničko-nastavnim zvanjima izvanrednog profesora ili docenta te zaposlenici u nastavnim i suradničkim zvanjima zajedno biraju jednog (1) predstavnika iz svojih redova
C) voditelji i zamjenici samostalnih studija Sveučilišta u Splitu biraju jednog (1) predstavnika iz svojih redova (Hotelijerstvo i gastronomija, Mediteranska poljoprivreda i Vojno pomorstvo)
D) ostali zaposlenici (nenastavno osoblje) biraju iz svojih redova jednog (1) člana

- uvjeti za birače i kandidate

1. Birači i kandidati mogu biti samo one osobe koje su u radnom odnosu (puno ili nepuno, neodređeno ili određeno radno vrijeme) sa Sveučilištem u Splitu ili s njegovom sastavnicom.

2. Kandidat ne može biti: član Senata po položaju, prorektor i predstavnik sindikata u djelatnosti znanosti i visokog obrazovanja koji sudjeluje u radu Senata.

II. POVJERENSTVO ZA IZBOR

1. Na temelju članka 31. stavka 2. Statuta Sveučilišta u Splitu imenuje se Povjerenstvo za izbor članova Senata (u daljnjem tekstu: Povjerenstvo) u sljedećem sastavu: izv. prof. dr. sc. Željko Radić - predsjednik, Filip Klarić-Kukuz, mag. iur. - član, Maja Mijatović, dipl. iur. - članica, Ivana Bradarić Gugić, dipl. iur. - članica i Matej Mlakić, student, - član.
2. U slučaju spriječenosti nekog od članova Povjerenstva, ovlašćuje se Rektor/Studentski zbor Sveučilišta u Splitu imenovati zamjenu za istoga.
3. Sjedište Povjerenstva je Split, Ruđera Boškovića 31.

III. OBJAVA OVE ODLUKE I POSTUPAK KANDIDIRANJA
1. Ova Odluka treba se objaviti dana 28. svibnja 2021. godine na svim oglasnim pločama i službenim mrežnim stranicama Sveučilišta u Splitu i njegovih sastavnica te se smatra da je upravo tada i objavljena.

2. Kandidature za članove Senata se podnose Povjerenstvu isključivo putem pošte preporučeno ili na protokol Rektorata Sveučilišta u Splitu (u daljnjem tekstu: Rektorat) s naznakom „Za Povjerenstvo - ne otvaraj“ u pisanom obliku s potpisom kandidata (isključeni e-mail, telefaks i sl.) u roku od 15 dana od dana objave ove Odluke.

3. Kandidat se može predložiti isključivo osobno odnosno ne može ga predložiti druga fizička ili pravna osoba.
4. Povjerenstvo će utvrditi liste kandidata i utvrđene liste dostaviti Sveučilištu u Splitu radi objave na oglasnoj ploči i službenoj mrežnoj stranici Sveučilišta u Splitu, a Sveučilište u Splitu će ih elektroničkim putem dostaviti i sastavnicama kako bi ih one objavile istog dana na svojim oglasnim pločama i službenim mrežnim stranicama. Smatra se da su sastavnice objavile liste kandidata onog dana kad su im iste elektroničkim putem poslane od strane Sveučilišta u Splitu.

IV. BIRAČKI POPISI

1. Rektor će Povjerenstvu do dana 11. lipnja 2021. godine dostaviti biračke popise s numeriranim biračima po svim sastavnicama/Rektoratu/samostalnim studijima, po svim kategorijama birača koje postoje na sastavnicama/Rektoratu/samostalnim studijima.

2. Zaposlenici koji su u kumulativnom radnom odnosu na više sastavnica/Rektoratu su na biračkom popisu isključivo one sastavnice/Rektorata gdje su zaposleni u pretežitom dijelu nepunog radnog vremena, a ako su zaposleni na više sastavnica/Rektorata u jednakom omjeru nepunog radnog vremena ili su zaposleni u kumulativnom radnom odnosu sa 3 ili više poslodavaca u jednakom omjeru nepunog radnog vremena onda su isključivo na biračkom popisu one sastavnice/Rektorata koja je kasnije osnovana.

3. Ako na sastavnici/Rektoratu dođe do promjena koje mogu utjecati na popis birača, iste promjene čelnik sastavnice/rektor dužan je dostaviti izravno Povjerenstvu najkasnije do isteka roka za podnošenje kandidatura kako bi se ažurirali birački popisi.
V. BIRAČKI ODBORI I BIRAČKA MJESTA

1. Imenuju se birački odbori od tri (3) člana kako slijedi:

- Birački odbor 1 u sljedećem sastavu: Merica Milković, dipl. iur. - predsjednica, Ana Marović, dipl. iur. - članica i Maja Kuzmanić, dipl. iur. - članica.
- Birački odbor 2 u sljedećem sastavu: Franjo Zubak, dipl. iur. - predsjednik, Lada Matošić Ćendo, dipl. iur. -  članica i Ivana Papac, dipl. iur. – članica.
2. U slučaju spriječenosti nekog od članova biračkog odbora, ovlašćuje se rektor imenovati zamjenu za istoga.
3. Biračka mjesta za glasovanje su:

Biračko mjesto 1 – Sveučilišna knjižnica u Splitu (Multifunkcionalna dvorana, sjeverni toranj II. kat), Split, Ruđera Boškovića 31 (Birački odbor 1):
· Ekonomski fakultet u Splitu

· Fakultet elektrotehnike, strojarstva i brodogradnje u Splitu
· Fakultet građevinarstva, arhitekture i geodezije u Splitu
· Filozofski fakultet u Splitu
· Kemijsko-tehnološki fakultet u Splitu

· Medicinski fakultet u Splitu

· Pomorski fakultet u Splitu

· Prirodoslovno-matematički fakultet u Splitu

· Sveučilišni odjel za forenzične znanosti u Splitu

· Sveučilišni odjel za studije mora u Splitu

· Sveučilišni odjel zdravstvenih studija u Splitu

· Sveučilišna knjižnica u Splitu
· Studentski centar u Splitu
· Rektorat Sveučilišta u Splitu
· Samostalni studiji Sveučilišta u Splitu: Hotelijerstvo i gastronomija, Mediteranska poljoprivreda i Vojno pomorstvo
Biračko mjesto 2 – Katolički bogoslovni fakultet u Splitu (Velika dvorana), Split, Zrinsko-frankopanska 19 (Birački odbor 2):
· Katolički bogoslovni fakultet u Splitu

· Kineziološki fakultet u Splitu

· Pravni fakultet u Splitu
· Umjetnička akademija u Splitu

· Sveučilišni odjel za stručne studije u Splitu

4. Predsjednici biračkih odbora dužni su pripremiti biračko mjesto (glasačka kutija i dr.), pobrinuti se da se tiskaju i službenim pečatom Sveučilišta u Splitu ovjere glasački listići sukladno biračkim popisima najkasnije do početka glasovanja na biračkom mjestu.
VI. POSTUPAK GLASOVANJA

1. Glasovanje za izbor članova Senata održat će se dana 28. lipnja 2021. godine od 09.00 do 16.00 sati.

2. Cijelo vrijeme glasovanja najmanje dva člana biračkog odbora moraju biti nazočna na biračkom mjestu.
3. Odluka Senata o pokretanju postupka izbora za članove Senata i Odluka Povjerenstva o utvrđenju listi kandidata moraju biti istaknute na vidljivom mjestu ispred biračkog mjesta.

4. Glasuju svi birači koji u vremenu glasovanja osobno pristupe biračkom mjestu uz predočenje javne isprave s fotografijom.

5. Birač može glasovati samo jednim (1) glasačkim listićem.

6. Nakon identifikacije i evidencije birača, biraču koji pristupa biračkom mjestu uručuje se glasački listić.

7. Prije uručenja glasačkog listića, član biračkog odbora za svakog birača koji pristupi glasovanju zaokružit će:

- na popisu birača broj ispred imena birača,
- na glasačkom listiću kategoriju u kojoj birač treba glasovati.

8. Glasuje se isključivo za jednog (1) kandidata.

9. Nevažećim se smatra:

- glasački listić na kojem je zaokružen redni broj ispred imena dviju ili više kategorija ili dva i više kandidata,

- glasački listić koji je ubačen u glasačku kutiju, a nije popunjen,

- glasački listić koji je tako popunjen da se ne može sa sigurnošću utvrditi za kojeg kandidata i u kojoj kategoriji je glasovano.

10. Nakon zatvaranja biračkih mjesta u 16.00 sati, birački odbori će pregledati i prebrojati glasačke listiće te sastaviti pisano izvješće u kojem za svaku listu kandidata mora biti navedeno:

- broj birača koji su glasovali,

- broj nevažećih listića,

- broj važećih listića,

- broj glasova koje je dobio pojedini kandidat.

11. Predsjednici biračkih odbora će najkasnije do 17.30 sati Povjerenstvu u Vijećnici Senata Sveučilišta u Splitu "Don Frane Bulić" (južni toranj, V. kat), Split, Ruđera Boškovića 31, donijeti sve glasačke listiće, presliku biračkih popisa s evidentiranim pristupnicima glasovanju te pisano izvješće potpisano od strane svih članova biračkih odbora.
R E K T O R

prof. dr. sc. Dragan Ljutić
Ovaj Odluka objavljena je na oglasnoj ploči i mrežnim stranicama Sveučilišta u Splitu dana 28. svibnja 2021. godine, te je istog dana stupila na snagu.
GLAVNI TAJNIK

   







                                               Filip Klarić-Kukuz, mag. iur. 

Dostaviti:

1. Sastavnice Sveučilišta u Splitu,
2. Rektorat Sveučilišta u Splitu,

3. Samostalni studiji Sveučilišta u Splitu,
4. Članovi Povjerenstva,

5. Članovi biračkih odbora,

6. Pismohrana, ovdje.

